Mødet er åbnet. Medlem af Folketinget Lars Løkke Rasmussen (M) har meddelt mig, at han fra i dag, den 19. maj 2022, repræsenterer Moderaterne. Erhvervsministeren har meddelt mig, at han ønsker i henhold til forretningsordenens § 19, stk. 4, at give Folketinget en skriftlig Redegørelse om Danmarks digitale vækst 2022. 18). Redegørelsen vil fremgå af www.folketingstidende.dk.
De punkter, der er opført som nr. 1 og 2 på dagsordenen, kan kun med Tingets samtykke behandles i dette møde, og hvis ingen gør indsigelse, betragter jeg samtykket som givet. Det er givet.
Der er stillet ændringsforslag til L 202. Er der nogen, der ønsker at udtale sig? Det er ikke tilfældet, og så er forhandlingen sluttet, og vi går til afstemning.
Der stemmes om L 202. Ønskes afstemning om ændringsforslag nr. 1 af et mindretal (NB), tiltrådt af et flertal (det øvrige udvalg), om, at lovforslaget deles i to lovforslag? Forslag til lov om ændring af dagtilbudsloven, folkeskoleloven, lov om friskoler og private grundskoler m.v., lov om institutioner for almengymnasiale uddannelser og almen voksenuddannelse m.v., lov om institutioner for erhvervsrettet uddannelse og lov om institutioner for forberedende grunduddannelse (Særlige pasnings- og undervisningsmuligheder af fordrevne børn og unge fra Ukraine) B. Forslag til lov om ændring af dagtilbudsloven (Statslig refusion for visse typer af kommunale udgifter til udlændinge med opholdstilladelse efter lov om midlertidig opholdstilladelse til personer, der i Afghanistan har bistået danske myndigheder m.v.)]. Dermed er delingen af lovforslaget i to lovforslag vedtaget. Der stemmes herefter om det under A nævnte lovforslag. Ønskes afstemning om ændringsforslag nr. 2, tiltrådt af udvalget, om ændringsforslag nr. 3 af et mindretal (NB), tiltrådt af et flertal (det øvrige udvalg), eller om ændringsforslag nr. 4-7, tiltrådt af udvalget? De er vedtaget. Der stemmes derefter om det under B nævnte lovforslag. Ønskes afstemning om ændringsforslag nr. 8 af et mindretal (NB), tiltrådt af et flertal (det øvrige udvalg)? Det er vedtaget. Jeg foreslår, lovforslagene går direkte til tredje behandling uden fornyet udvalgsbehandling. Hvis ingen gør indsigelse, betragter jeg dette som vedtaget. Det er vedtaget.
Der er ikke mere at foretage i dette møde. Folketingets næste møde er i dag kl. 10.15.